শরীরপরিগ্রহ (খ্রিস্টধর্ম)
টেমপ্লেট:Christology খ্রিস্টান ধর্মতত্ত্বে, শরীরপরিগ্রহ বা অবতারত্ব বা অবতারণ (ইংরেজি incarnation) হল ত্রিত্বের দ্বিতীয় চরিত্র যীশু খ্রীষ্ট, যিনি পুত্র ঈশ্বর বা লোগোস ("কালেমা"র কোইন গ্রীক অনুবাদ) নামেও পরিচিত, তিনি একজন নারী কুমারী মরিয়ম, যার অপর নাম থিওটোকোস ("ঈশ্বর-ধারক" এর গ্রিক অনুবাদ), তার গর্ভে আসার মাধ্যমে "মাংসপিণ্ডে" পরিণত হওয়ার আকিদা। শরীরপরিগ্রহ আকিদার ফলস্বরূপ এ বিশ্বাসের জন্ম নেয় যে, যীশু একাধারে সম্পূর্ণরূপে ঈশ্বর আবার সম্পূর্ণরূপে মানুষ। অবতার আকিদামতে, পুত্রের ঐশ্বরিক প্রকৃতি, একক ঐশ্বরিক সত্ত্বা যীশুতে একীভূত ছিল, যিনি "সত্যিই ঈশ্বর এবং সত্যই মানুষ" ছিলেন; মানব প্রকৃতির সাথে তা মিশ্রিত হয়ে যায়নি, এমনটাই ঐতিহ্যগতভাবে সেসব চার্চগুলি সংজ্ঞায়িত করেছিল যেগুলি চ্যালসেডন কাউন্সিলকে মান্য করে চলত। বেশিরভাগ খ্রিস্টানদের চিরাচরিত বিশ্বাসের কেন্দ্রবিন্দু এটি। এই বিষয়ের বিকল্প দৃষ্টিভঙ্গি (দেখুন ইবিওনাইটস এবং হিব্রুদের গসপেল ) শত শত বছর ধরে প্রস্তাব করা হয়েছে, কিন্তু নিকিন মতবাদ দিয়ে সবগুলিই খণ্ডিত করা হয়। প্রতি বছর ক্রিসমাসের সময় যীশুর শরীরপরিগ্রহকে স্মরণ করা হয় এবং উদযাপন করা হয়, এবং ঘোষণা উৎসবেরও উল্লেখ করা যেতে পারে; "অবতারণ রহস্যের বিভিন্ন দিক" ক্রিসমাস এবং ঘোষণা উৎসবে উদযাপন করা হয়।